Сусветны фонд дзікай прыроды

Сусветны фонд дзікай прыроды (World Wildlife Fund, WWF) — міжнародная грамадская арганізацыя, якая працуе ў сферах, якія тычацца захавання, даследавання і аднаўлення навакольнага асяроддзя. Гэта найбуйнейшая ў свеце незалежная прыродаахоўная арганізацыя з больш чым 5 мільёнамі прыхільнікаў ва ўсім свецеWWF in Brief , якая працуе ў больш чым 100 краінах, якая падтрымлівае каля 1 300 WWF conservation projects around the world  прыродаахоўных праектаў ва ўсім свеце.

Місія Сусветнага фонду дзікай прыроды заключаецца ў прадухіленні нарастаючай дэградацыі натуральнага асяроддзя планеты і дасягненні гармоніі чалавека і прыроды. Галоўная мэта — захаванне біялагічнай разнастайнасці Зямлі.

 Сімволіка 

Сімвал Сусветнага фонду дзікай прыроды — вялікая панда.

У 1929 годзе чуткі аб тым, што ў лясах Кітая жыве дзіўны чорна-белы мядзведзь, атрымалі рэальнае пацвярджэнне. У Вашынгтоне на ўсеагульны агляд было выстаўлена пудзіла панды. Рушыўшыя за гэтым спробы прывезці ў Амерыку жывую панду, кожны раз канчаліся смерцю жывёлы. І толькі пасля вайны, кітайцы, якія ўмелі ў адрозненне ад амерыканцаў і еўрапейцаў абыходзіцца з пандамі, сталі вазіць іх па найбуйнейшым заапарках свету. Падчас знаходжання панды Чы-Чы ў лонданскім заапарку, яе ўбачыў адзін з заснавальнікаў Сусветнага фонду дзікай прыроды — навуковец і мастак-анімаліст сэр Пітэр Скот. Ён зрабіў стылізаваны партрэт панды і вырашыў, што малюнак гэтай лагоднай жывёлы, якая мела патрэбу ў абароне, стане выдатным сімвалам новага фонду.

Панда — адна з рэдкіх жывёл, занесеных у Міжнародную Чырвоную кнігу.

 Даклады фонду 
Даклад WWF «Жывая планета» выходзіць раз у два гады. Яго называюць адной з самых цытуемых і аўтарытэтных у свеце крыніц інфармацыі аб экалагічным становішчы на планеце. Распрацоўкай даклада займаюцца навукоўцы з Лонданскага заалагічнага таварыства і Сусветнай сеткі экалагічнага следу. Даклад вызначае здароўе планеты па некалькіх паказчыках: стан папуляцый жывёл, выкарыстанне прыродных рэсурсаў чалавецтвам, выкарыстанне аднаўляемых крыніц энергіі і рэсурсаў, колькасць прэснай вады, што спажываецца пры вытворчасці і г. д.Валентин Мальцев Выдержит ли нас планета? 

Дакладу WWF, аднак, давяраюць не ўсё. Напрыклад, заходняя прэса адзначае, што ў дакладзе за 2010 год эксперты назіралі толькі за 2,5 тыс. відаў жывых арганізмаў, у той час як на зямлі іх больш за 2 мільёны. Пры гэтым выказваліся асцярогі, што выбарка была не выпадковай, а ўключала ў асноўным тыя віды, якія знаходзяцца на мяжы вымірання.

 Прэзідэнты 

+ Прэзідэнты з 1962 года па цяперашні часWWF Presidents of the Organization over its history  Гады працы  Імя 1962—1976 Бернард цур Ліпэ-Бістэрфельд 1976—1981 Джон Лоўдан 1981—1996 Філіп, герцаг Эдынбургскі 1996—1999 Саед Бабар Алі 2000 Руўд Люберс 2000—2001 Сара Морысан з 2001 Эмека Аньяоку

 Гл. таксама 
 Гадзіна Зямлі
 Грынпіс
 Спіс экалагічных арганізацый

 Спасылкі 
 wwf.org 
 panda.org 

Катэгорыя:Міжнародныя арганізацыі
Катэгорыя:Грамадскія арганізацыі
Катэгорыя:Экалагічныя арганізацыі
Катэгорыя:Ахова прыроды
Катэгорыя:Абарона жывёл